**জ্যাক ডেঞ্জারমন্ড** (জন্ম **১৯৪৫**) ওলন্দাজ বংশোদ্ভূত একজন মার্কিন বিলিয়নিয়ার ব্যবসায়ী এবং পরিবেশ বিজ্ঞানী। ১৯৬৯ সালে তিনি ও তার স্ত্রী লরা ডেঞ্জারমন্ড যৌথভাবে ব্যক্তিগত উদ্যোগে পরিবেশগত ব্যবস্থা গবেষণা ইনস্টিটিউট (Esri) নামে একটি ভৌগোলিক তথ্য ব্যবস্থামূলক (জিআইএস) সফ্টওয়্যার প্রস্তুতকারক কোম্পানি প্রতিষ্ঠা করেন।

সভাপতি হিসেবে ডেঞ্জারমন্ড ক্যালিফোর্নিয়ার রেডল্যান্ডসে কোম্পানির সদর দফতরে কর্মরত রয়েছেন। তিনি এসরি প্রতিষ্ঠা করেছিলেন মূলত ভূমি-ব্যবহার বিশ্লেষণের কাজকর্মের জন্য ; তবে পরবর্তীতে কোম্পানিটি জিআইএস-সফটওয়্যার উন্নয়নে অধিক মনোনিবেশ করে যা মোটাদাগে দৃশ্যমান হয়েছিলো ১৯৮০ এর দশকের গোড়ার দিকে আর্ক/ইনফো সফটওয়্যারটি প্রকাশের মাধ্যমে। আর্ক/ইনফো সফটওয়্যারটির বিকাশ ও বিপণনই এসরিকে অন্যান্য জিআইএস-সফটওয়্যার নির্মাতাদের মধ্যে প্রভাবশালী বাজার-অংশীদার হিসেবে প্রতিষ্ঠিত করেছিলো। ২০২০-এর হিসাব অনুযায়ী[হালনাগাদ] এসরি বিশ্বের বৃহত্তম সফটওয়্যার নির্মাতা কোম্পানি; [] এসরির নামকরা পণ্য আর্কজিআইএস-ই (ArcGIS) তাদের আর্ক/ইনফো সফটওয়্যারটির উন্নয়নে ডেঞ্জারমন্ডের প্রারম্ভিক প্রচেষ্টার জানান দেয়।

প্রাথমিক ও শিক্ষাজীবন
---------------------

জ্যাক ডেঞ্জারমন্ড ১৯৪৪ সালে জন্মগ্রহণ করেছিলেন  এবং বড় হয়েছিলেন ক্যালিফোর্নিয়া অঙ্গরাজ্যের রেডল্যান্ডসে। তার বাবা-মা দুজনেই ওলন্দাজ (ডাচ) অভিবাসী, সেদিক থেকে তিনি একজন ওলন্দাজ বংশোদ্ভূত মার্কিন নাগরিক।  রেডল্যান্ডসে তার বাবা-মায়ের নিজস্ব একটি উদ্ভিদ নার্সারি রয়েছে।  ডেঞ্জারমন্ড পড়াশোনা করেছিলেন ক্যালিফোর্নিয়ার রেডল্যান্ডস হাই স্কুলে।

তিনি ক্যালিফোর্নিয়া স্টেট পলিটেকনিক বিশ্ববিদ্যালয়, পোমোনা ([সংক্ষেপে]. ক্যাল পলি পোমোনা) থেকে ভূচিত্র স্থাপত্য ও পরিবেশ বিজ্ঞান অধ্যয়নপূর্বক আন্ডারগ্রাজুয়েট সম্পন্ন করেছেন।  তারপর মিনেসোটা বিশ্ববিদ্যালয় থেকে নগর পরিকল্পনায় স্থাপত্যবিদ্যায় স্নাতকোত্তর (মাস্টার অব আর্কিটেকচার) ডিগ্রি এবং ১৯৬৯ সালে হার্ভার্ড বিশ্ববিদ্যালয় গ্র্যাজুয়েট স্কুল অব ডিজাইন জিএসডি থেকে ভূচিত্র স্থাপত্যবিদ্যায় স্নাতকোত্তর ডিগ্রি অর্জন করেন। বিদ্যালয়ে থাকাকালে *ল্যাবরেটরি ফর কম্পিউটার গ্রাফিক্স অ্যান্ড স্পেসিয়াল অ্যানালাইসিস* (এলসিজিএসএ) বা *কম্পিউটার গ্রাফিক্স ও স্থানিক বিশ্লেষণের জন্য গবেষণাগার* বিষয়ে তার প্রাথমিক কাজটি পরবর্তীকালে সরাসরি এসরির আর্ক/ইনফো (ARC/INFO) জিআইএস সফ্টওয়্যারটির উন্নয়নে সাহায্য করেছে। তিনি এপর্যন্ত মোট ১৩টি সম্মানসূচক ডক্টরাল ডিগ্রি পেয়েছেন।

উদারতা ও হিতৈষণা
----------------

২০১৭ সালের ডিসেম্বরে প্রশান্ত মহাসাগরীয় উপকূলে জ্যাক ও লরা ডেঞ্জারমন্ড সংরক্ষণাঞ্চল (জ্যাক অ্যান্ড লরা ডেঞ্জারমন্ড প্রিজার্ভ) তৈরির জন্য জ্যাক ও লরা ডেঞ্জারমন্ড $১৬৫ মিলিয়ন মার্কিন ডলার প্রদান করেছিলেন। এটি ছিলো প্রকৃতি সংরক্ষণের জন্য সবচেয়ে মোটা অঙ্কের অনুদান।

জ্যাক ও লরা ডেঞ্জারমন্ড দম্পতি *দ্য গিভিং প্লিজ (The Giving Pledge)* বা *প্রতিশ্রুতি সম্প্রদানে* স্বাক্ষর করেছেন।

পুরস্কার ও সম্মাননা
-------------------

জিআইএস পদ্ধতি, জিআইএস সফটওয়্যার বিপণন, জিআইএস প্রযুক্তি গবেষণা এবং এ সম্পর্কিত বিশ্লেষণমূলক পদ্ধতিগুলির বিকাশে ডেঞ্জারমন্ডের বেশ প্রভাব রয়েছে। তিনি তার কাজের নৈপুণ্য দেখিয়ে অনেক পুরস্কার ও স্বীকৃতি অর্জন করেছেন, তার মধ্যে উল্লেখযোগ্য হলো:

* অফিসার ইন ডি অর্ডে ভ্যান ওরাঞ্জে নাসাউ সম্মাননা
* ১৯৮৮ সালে নগর ও আঞ্চলিক তথ্য ব্যবস্থা অ্যাসোসিয়েশনের হরউড বিশিষ্ট পরিষেবা পুরস্কার  ওয়েব্যাক মেশিনে আর্কাইভকৃত ১৯ সেপ্টেম্বর ২০২০ তারিখে
* ১৯৯৬ সালে মার্কিন যুক্তরাষ্ট্রের ভূতাত্ত্বিক জরিপের জন ওয়সলে পাওয়েল পুরস্কার।
* ১৯৯৮ সালে মার্কিন ভূগোলবিদ অ্যাসোসিয়েশন হতে অ্যান্ডারসন পদক।
* ১৯৯৯ সালে মার্কিন ভৌগোলিক সমিতি থেকে কালাম ভৌগোলিক পদক।
* এডুকজ (EDUCAUSE) পদক।
* ২০০৭ সালে আন্তর্জাতিক কার্টোগ্রাফিক অ্যাসোসিয়েশনের কার্ল ম্যানারফেল্ট স্বর্ণপদক।
* ২০০৮ সালে মিনেসোটা বিশ্ববিদ্যালয় থেকে সম্মানসূচক ডক্টর অব সায়েন্স  ওয়েব্যাক মেশিনে আর্কাইভকৃত ১২ জুলাই ২০১৭ তারিখে।
* ২০১০ সালে রয়েল জিওগ্রাফিকাল সোসাইটির পৃষ্ঠপোষকের পদক।
* ২০১০ সালে রজার টমলিনসনের সাথে যৌথভাবে ন্যাশনাল জিওগ্রাফিক সোসাইটির আলেকজান্ডার গ্রাহাম বেল পদক।
* ২০১২ সালে ভৌগোলিক তথ্য বিজ্ঞানের জন্য বিশ্ববিদ্যালয় কনসোর্টিয়ামের ফেলো।
* ২০১৫ সালে জাতীয় অডুবোন সোসাইটি থেকে অডুবন পদক।

তথ্যসূত্র
---------

1. ↑
2. ↑  New York Times: "Corner Office – Conversations about leadership and management" retrieved May 3, 2013
3. 1 2  Howell, Donna (আগস্ট ১, ২০০৯)। "Jack Dangermond's Digital Mapping Lays It All Out"। *Investor's Business Daily*। মে ১০, ২০১০ তারিখে মূল থেকে আর্কাইভ করা। সংগ্রহের তারিখ আগস্ট ২১, ২০০৯।
4. ↑  "Alumnus Jack Dangermond to Earn Honorary Doctorate"। *PolyCentric*। আগস্ট ২৬, ২০১৪ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৪, ২০০৮।
5. ↑  Helft,
Miguel,
 'In largest-ever gift to Nature Conservancy, tech CEO preserves pristine stretch of California coast", Forbes, December 22, 2017.
6. ↑  Hamm,
Keith, "$165 million private donation to Nature Conservancy"  ওয়েব্যাক মেশিনে আর্কাইভকৃত ২৮ ফেব্রুয়ারি ২০১৮ তারিখে, independent.com, December 22, 2017. Retrieved February 9, 2018.
7. ↑  "Jack and Laura Dangermond (pledge statement)", The Giving Pledge, n.d.
8. ↑  "Esri-ceo ontvangt koninklijke onderscheiding"।  Computable. Retrieved April 3, 2019.
9. ↑  "2010 Medals and Awards"। Royal Geographical Society। সেপ্টেম্বর ২৭, ২০১১ তারিখে মূল থেকে আর্কাইভ করা। সংগ্রহের তারিখ জুন ২৭, ২০১১।
10. ↑  Jack Dangermond and Roger Tomlinson receive National Geographic’s Bell Medal  ওয়েব্যাক মেশিনে আর্কাইভকৃত নভেম্বর ১, ২০১০ তারিখে, GIS Lounge, July 12, 2010.
11. ↑  David Braun (জুলাই ১৩, ২০১০)। "Nat Geo awards Alexander Graham Bell Medals to GIS pioneers"। National Geographic Society। সংগ্রহের তারিখ জুন ২২, ২০১১।
12. ↑  "You Can't Kill Jack Dangermond's Company. Try, And It Will Only Get Stronger."।  Forbes. Retrieved May 3, 2015.